Përplasja mes ligjit federal dhe atij shtetëror për marihuanën
Ndonëse marihuana është e ligjshme në shumë shtete të Amerikës, ligji federal amerikan ende e konsideron të paligjshme
Marihuana, e njohur gjithashtu me emrin kanabis, është tani e ligjshme në 28 shtete amerikane për përdorim mjekësor. Në disa edhe për qëllim argëtimi. Nga të gjitha këto shtete, katër e legalizuan marihuanën jo më larg se nëntorin e kaluar. Ndërsa mbështetja e publikut për marihuanën rritet, në rritje është edhe industria shumëmiliardëshe e kanabisit të ligjshëm. Ndonëse marihuana është e ligjshme në shumë shtete të Amerikës, ligji federal amerikan ende e konsideron të paligjshme. Korrespondentja e Zërit të Amerikës Elizabeth Lee, shpjegon këtë kontradiktë dhe ankthin mbi të ardhmen e industrisë së kanabisit nën administratën Trump. Blerja e marijuanës në këtë dyqan të Los Anxhelesit është e ngjashme me eksperiencën në një dyqan luksoz verërash. Varietet jepen këtu me përshkrime të efekteve që krijojnë. Shiten lloje që përdoren në ushqime apo sende të tjera, të gjitha këto për ta paraqitur atë si diçka të zakonshme dhe për të larguar stigmën, veçanërisht që kur Kalifornia legalizoi përdorimin e marihuanës për argëtim, nëntorin e kaluar. Në vitin 2016, biznesi i marihuanës së legalizuar arriti në gati 7 miliardë dollarë. Kjo shifër pritet të shkojë në më shumë se 21 miliardë, në pesë vitet e ardhshme. Por administrata e re Trump po i bën nervozë disa aktorë të kësaj industrie në rritje. Por fakti se agjentët federalë mund të zbatojnë ligjin federal në shtete ku ligji shtetëror është ndryshe, nuk e shfuqizon ligjin – duke krijuar paqartësi. Në fund të fundit, është në dorë të çdo presidenti të vendosë përparësitë e zbatimit të ligjit. Administrata Obama kishte një qasje liberale ndaj marihuanës dhe lejonte selicin shtet të zbatonte ligjet e veta. Por kreu i ri i Departmentit të Drejtësisë është Jeff Sessions, i cili bëri këtë koment në vitin 2016 kur ishte senator i Alabamës: Për t’i bërë gjërat më konfuze, gjatë seancës së tij të konfirmimit në senat, zoti Sessions ishte i paqartë kur iu përgjigj një pyejte nga senatori i Vermontit Patrick Leahy... u përgjigj zoti Sessions. Por disa lojtarë në industrinë e kanabisit janë më optimistë, si MedMen, që menaxhon këtë pikë shitjeje. Kongresi po i përgjigjet rritjes së popullaritetit të marihuanës duke formuar një komision dypartiak për kanabisin për të ngushtuar hendekun mes ligjeve federale dhe atyre shtetërore dhe për të promovuar industrinë e marihuanës.